CELEX: 62022TN0309
Language: sl
Date: 2022-05-25 00:00:00
Title: Zadeva T-309/22: Tožba, vložena 25. maja 2022 – PC/Svet

18.7.2022   
            
            
               SL
            
            
               Uradni list Evropske unije
            
            
               C 276/17
            
         
      Tožba, vložena 25. maja 2022 – PC/Svet
      (Zadeva T-309/22)
      (2022/C 276/25)
      Jezik postopka: angleščina
      
         Stranki
      
      
         Tožeča stranka: PC (zastopniki: G. Lansky, P. Goeth in A. Egger, odvetniki)
      
         Tožena stranka: Svet Evropske unije
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  v skladu s členom 263 PDEU razglasi ničnost Sklepa Sveta (SZVP) 2022/429 z dne 15. marca 2022 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (1) in Izvedbene uredbe Sveta (EU) 2022/427 z dne 15. marca 2022 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (2) (v nadaljevanju: izpodbijana akta) v delu, v katerem se ta akta nanašata na tožečo stranko; in
               
            
                  —
               
               
                  v skladu s členom 14 Poslovnika Svetu naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja en sam tožbeni razlog, in sicer, da je Svet storil napako pri presoji, ker je ime tožeče stranke vključil v priloge k izpodbijanima aktoma. Tožeča stranka trdi, da:
      
                  —
               
               
                  so razlogi za uvrstitev tožeče stranke na seznam, ki jih je navedel Svet, vsebinsko napačni;
               
            
                  —
               
               
                  Svet ni navedel posamičnih, specifičnih in konkretnih razlogov, zaradi katerih so bili tožeči stranki naloženi omejevalni ukrepi, in da navedeni razlogi niso dovolj podrobni, kar je v nasprotju z obveznostmi Sveta;
               
            
                  —
               
               
                  predloženi dokazi niso zadostni za utemeljitev uvrstitve tožeče stranke na seznam z izpodbijanima aktoma.
               
            
         (1)  UL 2022 L 87 I, str. 44.
      
         (2)  UL 2022 L 87 I, str. 1.